રાજકોટનાં ધારાસભ્ય ગોવિંદભાઈ પટેલે રાજ્યના શિક્ષણ મંત્રી ભુપેન્દ્રસિંહ ચુડાસમાને લખેલ વિસ્તૃત પત્રમાં જણાવેલ છે કે રાજ્ય સરકારે સરકારી પોલીટેકનિક કોલેજના અમુક કોર્ષમાં વિદ્યાર્થીની સંખ્યા નહીં મળતા ઘટાડો કરેલ છે કેટલીક જગ્યાએ જગ્યા પુરાતી ન હોવાથી તે વર્ગ રદ કરેલ છે ત્યારે રાજકોટ ઓટોમોબાઈલ ક્ષેત્રનું અગત્યનું સ્થાન સૌરાષ્ટ્રમાં ધરાવે છે જેથી ડિપ્લોમા ઈન ઓટોમોબાઈલ એન્જિનિયરીંગના નવા વર્ગો એ. વી. પી. ટી. તથા પોલિટેકનિક કોલેજ સાથે વર્ગો શરૂ થાય તો તેમાં અભ્યાસ કરવા અને સ્વરોજગારી મેળવવા ઝંખતા યુવાનો તેનો લાભ લઈ શકે તેમજ સૌરાષ્ટ્ર ભરમાં કાર સર્વિસ ગેરેજમાં નોકરી કરીને કે પોતાનું ગેરેજ ઉભું કરીને રોજગારી મેળવી શકે તેવી વિશાળ તકો રાજકોટ ખાતે હોય તેમજ અનેક ઓટોમોબાઈલ કારની એજન્સીઓ રાજકોટ ખાતે છે તેમજ હાલમાં સુરેન્દ્રનગર ખાતે ડિપ્લોમા ઓટો એન્જિનિયરીંગના કોર્સ ચાલે છે પરંતુ તે દરેક વિદ્યાર્થીઓને ટ્રેનીંગ લેવા માટે ૬ મહિના રાજકોટ આવવું પડે છે જેથી રાજકોટમાં બધી જ રીતે યોગ્ય હોય બંધ કરેલ વર્ગોમાં ડિપ્લોમા એન્જિનિયરીંગના કલાસ શરૂ કરો તેવી રજૂઆત ગોવિંદ પટેલે કરેલ છે.